Source: http://docplayer.fi/7966627-Otantatutkimus-henkiloasiakkaiden-asuntoluotoista.html
Timestamp: 2018-03-25 02:08:07+00:00
Document Index: 24654944

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Otantatutkimus henkilöasiakkaiden asuntoluotoista - PDF
Download "Otantatutkimus henkilöasiakkaiden asuntoluotoista"
1 Analyysiraportti 1 (15) Otantatutkimus henkilöasiakkaiden asuntoluotoista 1 Tutkimuksen keskeiset havainnot 2 Taustaa Ensiasunto ostetaan usein ilman omarahoitusta. Kappalemääräisesti tarkasteltuna ensiasunnon ostoon tarkoitetuista lainoista noin puolet myönnettiin yli 90 %:n luototusasteella. Myös yli 100 %:n luototusasteet ovat tavallisia ensiasunnonostajien keskuudessa. Luototusasteet ovat korkeita myös asunnon vaihtajilla. Yli 90 %:n luototusasteita havaittiin yleisesti myös asunnonvaihtotilanteissa. Näiden tapausten korkea luototusaste liittyy usein uuden asunnon ostoon ennen aiemman myyntiä, eli ns. järjestelylainoihin. Luottoja on myönnetty korkealla luototusasteella myös tapauksissa, joissa asiakkaalla on ollut heikko maksukyky. Tutkimuksessa havaittiin, että joissakin tapauksissa pankit myönsivät luoton huolimatta velallisen huonosta maksukyvystä. Finanssivalvonta painotti luototusasteen suosituksen yhteydessä, että 90 %:n suositusta korkeamman luototusasteen lainapäätöksiä tulisi edeltää erityisen huolellinen hakijan maksukyvyn ja vakuusaseman arviointi yhdessä asiakkaan kanssa. Otannassa havaittiin joitakin yli 90 %:n luototusasteen luottoja, joita pankin ei olisi pitänyt myöntää, koska asiakkaan maksuvara (lainanhoidon jälkeen jäljelle jäävä osuus tuloista) ei ollut riittävä. Lainojen hinnoittelussa ei ole havaittavissa riskiperusteisuutta. Lainamarginaalit eivät korreloi lähes lainkaan kyselyn muiden tietojen kanssa. Tehdyissä analyyseissa ei löytynyt asiakkaaseen liittyviä tekijöitä, jolla olisi voinut selittää asiakasmarginaalia. Lainojen korkomarginaalit määräytyvätkin muiden tekijöiden, kuten kokonaisasiakkuuden, kilpailutilanteen ja pankkien strategisten valintojen perusteella. Finanssivalvonta toteutti vuoden 2010 lopussa pankkien asuntoluottoja koskevan kyselyn selvittääkseen aiemmin keväällä annettujen suositusten noudattamista. Suositukset koskivat asiakkaan maksuvaran arviointia, luototusastetta eli lainan suhdetta hankittavan asunnon arvoon sekä muita asiakkaansuoja-asioita. Tutkimus ulotettiin kattamaan kaikki asuntoluottoja Suomessa myöntävät pankit.
2 Analyysiraportti 2 (15) 3 Otanta luotoista 1 5 päivältä Tiedonkeruu toteutettiin otantatutkimuksena. Koska suositukset oli annettu keväällä, ja pankeille haluttiin antaa aikaa suositusten toimenpanoon omissa luotonmyöntöohjeissaan, otanta ajoitettiin vuoden 2010 lopulle. Tämän raportin rakenne on seuraava: Luvussa 3 esitellään otos. Luvussa 4 esitellään kerätty aineisto ja siihen liittyviä tunnuslukuja ja yhteenvetoja sekä tehtyjen analyysien tuloksia tarkemmin. Otanta päätettiin tehdä nostoajankohdan eikä luotonmyöntöajankohdan perusteella. Luotonmyöntöajankohdan katsottiin olevan altis viikon tai kuukauden sisäiselle vaihtelulle. Esikyselyn perusteella otoksessa päädyttiin yhden päivän aikana nostettuihin luottoihin suurilta pankeilta ja 3 5 päivään asuntoluototukseltaan pienemmiltä pankeilta. Otanta ajoittui ajankohtaan Vastaukset saapuivat Finanssivalvontaan mennessä. Kyselyssä tiedusteltiin pääkohtina: Lainan tiedot (mm. määrä, korko, lainaturva) Velallisen tiedot (mm. lukumäärä, tulot) Vakuustiedot (mm. asunnon hinta, takaajat) Otannassa raportoitiin lopulta lainaa. Raportoitu osuus oli 0,7 % vuoden 2010 luotoista ja tarkastelussa oleva osuus 0,6 % vuoden aikana myönnetyistä luotoista kappaleissa mitattuna. Pankkipäivän keskimääräinen osuus on 0,4 % vuoden aikana myönnetyistä luotoista, joten valittu ajankohta tuotti jonkin verran yhtä keskimääräistä päivää suuremman aineiston. Raportoiduista lainoista tarkemmassa tarkastelussa voitiin hyödyntää lainaa. Aineistoa karsiutui puuttuvien tietojen vuoksi. Lisäksi tärkeä havaintomäärää pienentävä tekijä on luottojen yhdistely niissä tapauksissa, joissa useana kappaleena esiintyneet luotot oli myönnetty samaan kohteeseen tai samoille henkilöille. Myönnetyistä lainoista 178 oli ensiasunnon ostoon, 727 asunnon vaihtoon, 232 asunnon rakentamiseen, 250 peruskorjaukseen, 41 sijoitusasuntoon ja 24 vapaa-ajan asuntoon. Vapaa-ajan asuntoja ei kysytty erikseen, mutta muutamat vastaajat näitä raportoivat, joten näiden osuus otoksessa ei kuvaa vapaa-ajan asuntojen osuutta luotoissa yleensä. Sijoitus- ja vapaa-ajan asunnot on jätetty pois taulukoinneista ja analyyseistä. Maksuvara- ja luototusasteanalyysejä varten muokattu aineisto on suppeampi, koska asunnonrakentamiseen ja peruskorjaukseen myönnettyjä luottoja ei sisällytetty laskelmiin. Myös aiemmin mainitut sijoitusasunnot ja vapaa-ajan asunnot on jätetty tarkastelun ulkopuolelle.
3 Analyysiraportti 3 (15) 4 Analyysit ja tulokset 4.1 Aineiston perustiedot luotoista Otannan pienuus suhteessa lainakantaan aiheuttaa tuloksissa tilastollista epävarmuutta. Tässä luvussa olevia havaintoja ei voi sellaisenaan yleistää koskemaan kaikkia vuonna 2010 myönnettyjä asuntolainoja tai pankkien koko asuntolainakantaa. Lainakoot otoksessa jakautuivat niin, että alle euron lainoja oli kappalemääräisesti aineistosta 40 % ja yli euron lainoja 37 %. Yli euron lainoja oli aineistossa 12 %. Analyysitarkoituksiin muokatuissa aineistoissa isompien luottojen osuus kasvoi, koska aineistosta rajattiin pois asuntorakentamisia ja kerrostalojen rakennusvaiheen lainoja. Näiden osuus oli suurempi pienissä lainoissa. Aineistosta on havaittavissa odotetusti, että yleensä suurempia lainamääriä vastaavat suuremmat tulot. Korrelaatiokerroin tulotason ja lainakoon välillä on 0,31. Taulukko 1. Asuntolainat kokoluokittain Luotto, tuhatta euroa Osuus alle % % % % % yli % Summa 100 % LKM Laina-ajat olivat 98 % tapauksista alle 30 vuotta. Erittäin pitkät laina-ajat asuntolainoissa eivät Suomessa ole yleisiä. Asuntolainoiksi lyhyiden, alle 5 vuoden lainojen osuus oli melko suuri. Vastaavaan tapaan kuin pienten lainakokojen kohdalla, lyhyiden laina-aikojen taustalla oli usein muuta kuin oman asunnon ostaminen ja koko asunnon maksaminen.
4 Analyysiraportti 4 (15) Taulukko 2. Asuntolainat laina-ajoittain Laina-aika vuosina Kaikki alle 5 17 % % % % % % % yli 35 0 % Summa 100 % LKM Kiinteiden korkojen osuus oli samalla tasolla kuin primekorkojen, molemmissa osuus oli 7 %. Euriborkoroissa yleisin viitekorko oli 12 kuukauden korko, joka oli käytössä 60 %:ssa euriborsidonnaisista lainoja. Useilla pankeilla oli myös 1 kuukauden euriborkorkosidonnaisuuksia. Kiinteäkorkoisissa luotoissa 5 vuotta oli selvästi suosituin. Taulukko 3. Luottojen viitekorkojakson pituus Korko Maturiteetti Osuus Euribor 1 kk 3 % 3 kk 26 % 6 kk 11 % 12 kk 61 % Summa 100 % LKM Kiinteä alle 3 vuotta 2 % 3 vuotta 18 % 5 vuotta 66 % 10 vuotta 14 % Summa 100 % LKM 105 Prime LKM 98 Korkomarginaaleista 70 % oli välillä 0,6 0,9 prosenttiyksikköä. Keskimarginaali oli 0,85 prosenttiyksikköä. Kiinteiden korkojen osalta marginaaleja ei ole eroteltu lainakorosta.
5 Analyysiraportti 5 (15) Taulukko 4. Marginaalit euribor- ja primelainoissa Marginaali LKM Osuus alle 0,3 27 2,6 % 0,3 9 0,9 % 0,4 10 1,0 % 0,5 45 4,3 % 0, ,2 % 0, ,3 % 0, ,2 % 0, ,1 % 1,0 89 8,5 % Yli 1,0 96 9,1 % Yhteensä ,0 % Lyhennystavoista 1 annuiteetin ja tasaerälyhennyksen suosio oli suurin. Näitä kahta lyhennystapaa oli yhteensä 84 % luotoista. Taulukko 5. Lyhennystapojen osuudet Lyhennystapa Kaikki Annuiteetti 48 % Tasaerä 36 % Tasalyhennys 10 % Bullet 6 % Summa 100 % LKM Viitekorko ei näyttäisi vaikuttavan valittuun lyhennystapaan. Taulukko 6. Viitekorot lyhennystavan mukaan Lyhennystapa Euribor Kiinteä Prime Summa Annuiteetti 86 % 9 % 5 % 100 % Tasaerä 87 % 6 % 7 % 100 % Tasalyhennys 82 % 6 % 12 % 100 % Bullet 77 % 12 % 11 % 100 % Kaikki 85 % 8 % 7 % 100 % 1 Annuiteetti = Lainaa maksetaan takaisin samansuuruisina maksuerinä. Viitekoron muuttuessa maksuerä muuttuu, mutta laina-aika pysyy ennallaan. Tasaerä = Lainaa maksetaan takaisin samansuuruisina maksuerinä. Viitekoron muuttuessa maksuerä ei muutu, mutta laina-aika muuttuu. Tasalyhennys = Lainaa maksetaan takaisin samansuuruisina lyhennyksinä. Viitekoron muuttuessa maksuerä muuttuu, mutta laina-aika pysyy ennallaan. Bullet = Laina lyhennetään yhdellä lyhennyksellä.
6 Analyysiraportti 6 (15) Aineistoon sisältyi tiedot lainaan yhdistyvistä asiakkaan riskejä vähentävistä suojista: korkokatoista, lainaturvista ja lainavakuutuksista. Useissa luotoissa oli usean suojan yhdistelmä. Suurin osa luotoista on kuitenkin otettu ilman edellä mainittuja suojia. Pankin riskejä vähentävät asuntovakuuden lisäksi takaukset. Asiakkaan omaan maksukykyyn niillä ei ole vaikutusta. Taulukko 7. Osuus lainoista, joihin sisältyy reaalivakuuden lisäksi jokin lisäsuoja 4.2 Maksuvaralaskelmat Korkokatto 7 % Lainaturva tai vakuutus 20 % Takaus 19 % Henkilötakaus 11 % Ilman em. suojia 64 % Finanssivalvonta arvioi luottojen maksuvaraa otannan perusteella ja tarkensi tuloksia pankeille toimitetulla lisäkyselyllä. Analysoinnin yhteydessä läpikäytiin yksityiskohtaisesti vielä noin 30 luottopäätöstä. Ensimmäisen vaiheen analyysissä maksuvaran rajaksi oli otettu se, että lainanhoitomenot ovat yli 40 % velallisen nettokuukausituloista stressatulla eli 6 %:n korkotasolla. Yli 40 % nettotuloista vaativia lainanhoitomenoja voidaan pitää merkittävänä riskinä etenkin pienempituloisille kotitalouksille, joilla lainahoitomenojen jälkeen jää euromääräisesti vähän tuloja käytettäväksi muihin menoihin. Pankeilta pyydetty lisäselvitys koski nimenomaan pienempituloisia velallisia, joilla edellä mainittu 40 %:n raja ylittyi ja tulot olivat alle otoksen mediaanin Finanssivalvonnan suositus maksuvaralaskelmasta Hyvä luotonantotapa edellyttää, että luottolaitos luotonmyöntöä harkitessaan tutkii huolellisesti luotonhakijan kyvyn vastata sitoumuksistaan. Ensisijaista on asiakkaan kyky hoitaa luotot omilla tuloillaan. Finanssivalvonta antoi pankeille suosituksen maksuvaralaskelmasta kirjeessä (Dnro 17/499/2010) pankkien pitkän aikavälin kannattavuuden ja asiakkaansuojan turvaamisesta: "Finanssivalvonta kehottaa pankkeja tekemään systemaattisesti maksuvaralaskelman kaikkien uusien asuntolainojen hakijoille ja ottamaan laskelmat luottopäätöksissä huomioon. Maksuvaralaskelmissa korkojen nousun vaikutusta arvioitaessa käytettävä korkotaso tulisi asettaa vähintään euroaikana olleelle maksimikorkotasolle (10/ kk euribor 5,5 %).
7 Analyysiraportti 7 (15) Näin ollen pankkien tulisi käyttää laskelmissa vähintään 6 % laskennallista korkoa (markkinakorko lisättynä asiakasmarginaalilla)." Laina-ajan pituutta (maturiteetti), Finanssivalvonta tarkensi valvottavatiedotteessa henkilöasiakkaiden asuntorahoituksesta : "Käytäntöjen yhdenmukaistamiseksi ja realististen maksuvaralaskelmien edistämiseksi Finanssivalvonta suosittaa, että laskelmissa käytettävän lyhennysohjelman maturiteetti on korkeintaan 25 vuotta." Maksuvaran toteutuminen otoksen asuntoluotoissa Aluksi tarkastellaan maksuvaran suuruutta asuntoluotto-otoksessa pelkästään ensimmäisessä vaiheessa saatujen tietojen pohjalta. Korkotasoksi on valittu 6 % ja laina-ajaksi 25 vuotta. Asuntoluotto-otokseen sisältyivät tiedot nettomääräisistä kuukausituloista, lainaan kuuluvien velallisten määrästä ja asiakkaan muista lainoista. Maksuvaraan vaikuttavia kaikkia tietoja ei ollut käytössä, esim. pääomatuloja tai nettovarallisuutta ei tietoihin sisältynyt. Käytössä olevista tiedoista maksuvaran tarkasteluun on pääpiirteissään kaksi vaihtoehtoa: 1. tarkastella prosenttilukua, joka saadaan jakamalla lainanhoitomenot lainanottajien kuukausituloilla tai 2. tarkastella euromääräisiä lainanhoitomenoja ja tuloja sekä laskea arvio muista elinkuluista henkeä tai taloutta kohden. Otos ei sisältänyt tietoja asunnon muista menoista, kuten vastikkeista tai tulevista remonteista. Luotot myös hajaantuvat maantieteellisesti laajasti ja asuinpaikalla on merkitystä elinkulujen arvioinnissa. Koska arvio muista elinkuluista voidaan muodostaa monella tavalla, Finanssivalvonta päätyi tarkastelemaan maksuvaraa tavan 1. mukaisesti. Laskentakaava kuluosuudelle on Pankit hyödyntävät usein omissa laskelmissaan arvioita muista elinkuluista ja laskevat maksuvaran euroina ja maksuvaran arviointi noudattaa enemmänkin tapaa 2. Finanssivalvonnan valitsema laskentatapa on yhteismitallinen eri pankeille ja huomioi osaltaan sitä, että euromääräiset menot muihin elinkuluihin nousevat tulojen noustessa. Tässä tarkastelussa rajaksi maksuvaran riittävyydessä on asetettu 40 %. Yli 40 %:n kuluosuuteen (lainanhoitomenojen osuus nettotuloista) liittyivät otoksessa sekä suuremmat lainat, että pienemmät tulot kuin muulle joukolle.
8 Analyysiraportti 8 (15) Taulukko 8: Velallisten nettotulot ja velan määrät kuluosuuden ollessa alle tai vähintään 40 % kuluosuus < 40 % kuluosuus väh. 40 % Keskitulo Keskilainakoko Luottojen nykyisillä korkotasoilla maksuvaralaskelma ei osoita juuri lainkaan ongelmia. Lähtötilanteessa kokonaiskorko on pääsääntöisesti alle 3 %. Kuvasta 1 näkyy, miten suurella osuudella lainoista maksuvaraosuus olisi yli 40 % eri korkotasoilla. Ensiasunnon ostajille 6 %:n korko ja 25 vuoden laina-aika tarkoittaisi 24 %:ssa lainoista sitä, että tuloista yli 40 % menisi lainakuluihin. Kaikkien lainojen osalta luku on hieman alle 20 %. Kulusuhteen jakautumista aineistossa on seuraavissa kuvioissa ja taulukoissa tarkasteltu yksityiskohtaisemmin. Kuva 1: Otosaineistosta laskettu osuus lainoista, joilla kuluosuus on suurempi kuin 40 % 30 % 25 % 20 % 15 % 10 % 5 % 0 % 3 % 4 % 5 % 6 % Korko Asunnonvaihtajat Ensiasunnot Kaikki Kuvion luvuissa ei ole otettu huomioon korkokattojen ja kiinteiden korkojen vaikutusta. Korkokattosopimusten 7 %:n osuus ja 7 %:n kiinteiden korkojen osuus pienentää vaikutusta selvästi. Tällöin kaikista luotoista 17 % ylittäisi 40 % rajan maksuvaralaskelmassa. Finanssivalvonta kiinnitti erityisesti huomiota tilanteisiin, joissa korkea kuluosuus yhdistyi keskimääräistä matalampiin tuloihin. Finanssivalvonta pyysi pankilta toisen vaiheen lisäselvitystä otoksen luotoista, joissa analyysin mukainen kuluosuus oli vähintään 40 % ja kuukausitulo oli alle aineiston mediaanin. Mediaanit laskettiin erikseen yhden ja kahden velallisen luotoille.
9 Analyysiraportti 9 (15) 4.3 Lainojen luototusaste Lisäselvityksen ansiosta analyysissä voitiin ottaa huomioon otannan ulkopuolista tietoa. Osassa luotoista oli otoksen jälkeen maksettu pois luottoja, tuloihin saattoi sisältyä vain toisen perheenjäsenen tuloja tai palkkahistoria osoitti otoksessa ilmoitettua suurempaa palkkaa. Oli myös tyypillistä, että tulojen arvioitiin kasvavan lähitulevaisuudessa. Tulojen kasvua perusteltiin esim. valmistumisella oppilaitoksesta ja vanhempainvapaiden päättymisillä. Lisäselvityksen jälkeenkin oli havaittavissa tapauksia, joissa maksuvara oli tiukka tai riittämätön. Maksuvara arvioitiin lisäinformaation kanssakin niukaksi tai riittämättömäksi yli 50 %:ssa lisäselvityksen kohteena olleista tapauksista. Finanssivalvonta kävi yksityiskohtaisesti läpi lisäselvitysten jälkeen vielä noin 30 luottopäätöstä, jotka olivat kuuluneet lisäselvitykseen ja joissa luototusaste oli yli 90 %. Tässä joukossa oli joitakin tapauksia, joissa pankin ei Finanssivalvonnan arvion mukaan olisi tullut myöntää luottoa. Finanssivalvonnan sääntelyssä korostetaan nimenomaan maksukykyä. Finanssivalvonnan standardin 4.4a mukaan "Luottopäätöksen on perustuttava ensisijaisesti velallisen luottokelpoisuuteen, mutta myös luottoriskin varalta asetettavalla vakuudella on merkitystä. Jos asiakkaalla ei ole edellytyksiä maksaa luotto takaisin muutoin kuin vakuuden realisoinnista saatavilla tuotoilla, ei luottoa yleensä pidä myöntää." Finanssivalvonnan määräykset ja suositukset luototusasteesta Luototusaste otoksen asuntoluotoissa Finanssivalvonnan standardissa 4.4a Luottoriskienhallinnasta edellytetään (luku 5.4.1), että luottolaitosten on kiinnitettävä luottoanalyysissään huomiota velallisen oman rahoituksen osuuteen rahoitettavasta hankkeesta. Valvottavatiedotteessaan Finanssivalvonta suositteli: "Ottaen huomioon nykyiseen taloustilanteeseen liittyvät poikkeukselliset riskit asiakkaan kannalta Finanssivalvonta kehottaa edelleen pankkeja painottamaan riittävää omarahoitusta sekä suhtautumaan pidättyvästi henkilöasiakkaiden asuntolainoituksessa yli 90 %:n luototusasteen rahoitukseen. (Luototusaste lasketaan jakamalla asuntoluoton määrä rahoitettavan kohteen markkinahinnalla.) Finanssivalvonta painottaa, että suositusta korkeamman rahoitusasteen lainapäätöksiä tulisi edeltää erityisen huolellinen hakijan maksukyvyn ja vakuusaseman arviointi yhdessä asiakkaan kanssa. Lisäksi Finanssivalvonta suosittaa, että tällaiset päätökset tehdään korotetulla luotonmyöntöpäätöstasolla." Suomalaisen lainakäytännön takia asuntorahoituksen luototusasteen laskenta on haastavaa. Samaan kokonaisuuteen voi liittyä useita velallisia, useita vakuuksia sekä useita lainoja.
10 Analyysiraportti 10 (15) Suoraan otosaineistosta laskettuna 90 %:n luototusasteen (LtV, Loan to Value) raja ylittyi kappalemääräisesti tarkasteltuna 23 %:ssa uusista luotoista. Korkeammalla luototusasteella myönnettävät lainat ovat keskimäärin suurempia kuin matalammilla luototusasteilla myönnetyt lainat. Euromääräisesti laskettuna asetettu raja ylittyi keskimäärin 35 % tapauksissa. Korkeista luototusasteista tehtiin lisäselvitys, joka kohdentui kaikkiin yli 100 %:n LtV:n luottoihin. Pankeilta saadun lisäinformaation mukaan korkean luototusasteen päätökseen liittyy usein: muu asiakkaan tai hänen vanhempiensa antama reaalivakuus asunnonvaihtotilanne, joissa vanha asunto on vielä myymättä asunnon arvoa nostava merkittävä remontti/laajennus Kuva 2: Lainojen osuudet LtV-luokittain, kaikki asuntovakuudelliset lainat (N = 1 452) 16 % 14 % 12 % 10 % 8 % 6 % 4 % 2 % 0 % 0 0,05 0,1 0,15 0,2 0,25 0,3 0,35 0,4 0,45 0,5 0,55 0,6 0,65 0,7 0,75 0,8 0,85 0,9 0,95 1 1,05 1,1 yli 1,1 LtV Kpl,% Euroa, %
11 Analyysiraportti 11 (15) Kuva 3: Lainojen keskikoko LtV-luokittain, kaikki asuntovakuudelliset lainat (N = 1 452) Euroa ,05 0,1 0,15 0,2 0,25 0,3 0,35 0,4 0,45 0,5 0,55 0,6 0,65 0,7 0,75 0,8 0,85 0,9 0,95 1 1,05 1,1 yli 1,1 LtV Keskimääräinen lainakorko Ensiasunnon ostajat Eniten 90 %:n luototusasteen ylityksiä oli ensiasunnon ostajilla. Ensiasunnon ostoon tarkoitetuista lainoista 52 % myönnettiin kappalemääräisesti tarkasteltuna yli 90 %:n luototusasteella ja yli 44 % yli 100 %:n luototusasteella. Euromääräisesti ensiasunnon ostoon otetuista lainoista myönnettiin 59 % yli 90 %:n luototusasteella ja 50,7 % yli 100 %:n luototusasteella.
12 Analyysiraportti 12 (15) Taulukko 9: Ensiasunnon ostajien lainojen osuudet eri LtV-luokissa Yhteensä LtV 155 Kappalemäärän perusteella < = 90 48,4 % > 90 51,6 % >= ,5 % Euromäärän perusteella < = 90 41,0 % > 90 59,0 % >= ,7 % Kuvassa 4 on huomattavaa 100 %:n luototusasteisten ensiasunnon ostajien suuri osuus. Kuva 4: Lainojen osuus ja keskikoko LtV-luokittain, ensiasunnon ostoon liittyvät lainat (N = 155) Euroa 35 % 30 % 25 % 20 % 15 % 10 % 5 % 0 % ,05 0,1 0,15 0,2 0,25 0,3 0,35 0,4 0,45 0,5 0,6 0,7 0,75 0,8 0,85 0,9 0,95 1 1,05 1,1 yli 1,1 LtV Osuus (vas.) Keskikoko (oik.) Asunnonvaihtajat Asunnonvaihtajilla yli 90 % LtV:n ylityksiä on odotetun mukaisesti huomattavasti vähemmän kuin ensiasunnon ostajilla.
13 Analyysiraportti 13 (15) Taulukko 10: Asunnonvaihtajien lainojen osuudet eri LtV-luokissa Yhteensä LtV 727 Kappalemäärän perusteella < = 90 79,4 % > 90 22,7 % >= ,6 % Euromäärän perusteella < = 90 67,9 % > 90 35,6 % >= ,3 % Kuvassa 5 asunnonvaihtajien yli 100 %:n luototusasteen osuutta selittää osaltaan se, että asunnonvaihtajien aineistossa on joillakin pankeilla mukana myös ensiasunnon ostajia sekä se, että asunnonvaihtaja rahoittaa uuden asunnon oston lainarahalla, ennen kuin vanha asunto on myyty. Kuva 5: Lainojen osuus ja keskikoko LtV-luokittain, asunnonvaihtajien lainat (N = 727) Euroa 16 % 14 % 12 % 10 % 8 % 6 % 4 % 2 % 0 % ,05 0,1 0,15 0,2 0,25 0,3 0,35 0,4 0,45 0,5 0,55 0,6 0,65 0,7 0,75 0,8 0,85 0,9 0,95 1 1,05 1,1 yli 1,1 LtV Osuus (vas.) Osuus (oik.) 4.4 Lainojen riskiperusteinen hinnoittelu Yksikään otoksesta tehdyistä analyyseista ei viitannut siihen, että pankit asettaisivat asiakasmarginaalit riskiperusteisesti. Esimerkiksi tehdyissä
14 Analyysiraportti 14 (15) regressioanalyyseissa ei löytynyt mallia, jolla olisi voinut selittää asiakasmarginaalia. Merkittävää on, että Suomen asuntorahoitusmarkkinoilla esimerkiksi lainan koko, maturiteetti tai lainanottajien tulot eivät vaikuta luoton marginaaliin. Pitkän maturiteetin lainassa pankki altistuu suuremmalle jälleenrahoitusriskille, kuin lyhyemmän maturiteetin lainoissa. Taulukosta 11 nähdään käytettyjen muuttujien väliset korrelaatiot aineistossa, johon on valittu asunnon ostoon otetut lainat. Matalien korrelaatioiden perusteella voidaan todeta, ettei mikään näistä muuttujista pysty hyvin selittämään asiakasmarginaalia. Taulukko 11: Asunnonostajien asiakasmarginaalin ja sitä selittävien muuttujien korrelaatiomatriisi Asunnon osto (N = 1063) Lainan koko Marginaali Maturiteetti Korkokatto Vakuutus Lainanott. lkm Tulot Lainan koko -0,224 1,000 Maturiteetti -0,175 0,416 1,000 Korkokatto 0,046 0,026 0,143 1,000 Vakuutus -0,051 0,087 0,210 0,090 1,000 Lainanottajien lkm -0,137 0,229 0,061-0,073 0,015 1,000 Tulot -0,151 0,374-0,031-0,067-0,076 0,440 1,000 Asunnon hinta -0,133 0,459 0,053-0,058-0,050 0,216 0,486 Ensiasunto 0,006 0,032 0,187 0,056 0,121-0,100-0,120 Asuntorakentaja -0,123 0,327 0,159-0,036 0,055 0,245 0,140 Muu vakuus -0,036 0,202 0,104-0,023 0,027 0,051 0,088 Takaus 0,038 0,129 0,284 0,041 0,151-0,026-0,072 LtV -0,025 0,333 0,268 0,045 0,078 0,028-0,041 Asunnon hinta Ens i- asunto Asuntorakentaja Muu vakuus Takaus LtV Asunnon hinta 1,000 Ensiasunto -0,141 1,000 Asuntorakentaja 0,222-0,098 1,000 Muu vakuus 0,000 0,031 0,133 1,000 Takaus -0,103 0,296 0,009-0,138 1 LtV -0,249 0,140 0,205 0,190 0, Pankkien omissa luottoriskin luokittelumalleissa on pankkikohtaisesti käytössä laaja aineisto ja yhtenevä malli laajalle aineistolle. Näiden mallien arvioinnin yhteydessä Finanssivalvonta on havainnut hinnoittelussa olevan riskiperusteisuutta. Tämän otoksen aineisto on pieni ja tietosisällöltään rajatumpi kuin pankkien omat aineistot. Tietoa on pääosin luotosta, ei velallisesta.
15 Analyysiraportti 15 (15) 4.5 Lainakanta vuoden 2010 lopussa Varsinaisen uusien lainojen nostoihin perustuvan otannan lisäksi tutkimuksessa pyydettiin tietoja vuoden 2010 lopun asuntolainakannasta. Lainakannasta tehtyjen analyysien perusteella voidaan todeta, että pankkien lainakannat uusiutuvat laina-aikoja nopeammin. Lainakannasta alle 5 % on yli 7 vuotta vanhoja luottoja. Kanta muodostuukin pääosin 5 vuoden sisällä myönnetyistä lainoista. Kuvasta 6 ja liitteessä 3 olevista kuvista nähdään, että yli 50 % kaikista pankkien asuntolainoista on myönnetty viimeisen kolmen vuoden aikana ja 75 % viimeisen viiden vuoden aikana. Kuva 6: Pankkien asuntoluottokannan kappalemäärän jakautuminen myöntöhetken mukaan 100 % 90 % 80 % 70 % 60 % 50 % 40 % 30 % 20 % 10 % 0 % < 1995 Euromääräinen Kpl 4.6 Asuntovakuuksien pakkorealisaatiot Asuntovakuuksien pakkorealisaatiota oli vuonna 2010 pankkien arvioiden mukaan 445. Verrattuna esimerkiksi Ison-Britannian tai Yhdysvaltojen viimevuosien tasoon määrä on vähäinen. Pakkorealisaatioiden määrään vaikuttavat työllisyyskehitys, asuntojen hintakehitys sekä erot asumiseen ja realisaatioihin liittyvässä lainsäädännössä.